

**ŽIADOSTI**

o prijatie dieťaťa na predprimárne vzdelávanie

**na školský rok** **2024/2025**

sa budú podávať v termíne :

**od 6.5.2024 – 10.5.2024**

***Žiadosti o prijatie dieťaťa do Materskej školy je možné podať:***

● **prostredníctvom emailu**: naskenované dokumenty / žiadosť + lekárske potvrdenie + písomné vyhlásenie – príloha č.2 / odošlete na msdhricov@azet.sk

● **osobne** v priestoroch riaditeľne MŠ v stanovené dni od **10,30 hod do 15,00 hod**

● **poštou** na adresu: ZŠ s MŠ P.V.ROVNIANKA ŠKOLSKÁ 248, DOLNÝ HRIČOV 013 41

* **na žiadostiach sa vyžaduje podpis oboch zákonných zástupcov podľa §144a školského zákona a údaje o dieťati sú v súlade s jeho rodným listom**

**Podpis jedného zákonného zástupcu dieťaťa stačí v prípade:**

* ak jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa, ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo ak spôsobilosť jedného z rodičov na právne úkony bola obmedzená /kópia rozhodnutia súdu/,
* ak jeden z rodičov zo zdravotných dôvodov nemôže podpísať žiadosť /potvrdenie všeobecného lekára/,
* vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa /čestné vyhlásenie príloha č. 1/,
* ak sa zákonní zástupcovia dohodnú, že žiadosť podpisuje iba jeden zákonný zástupca a rozhodnutie sa doručí iba jednému zákonnému zástupcovi, predložia písomné vyhlásenie o tejto skutočnosti /písomné vyhlásenie príloha č. 2/

**Na predprimárne vzdelávanie sa prednostne prijíma:**

* **Dieťa, ktoré dosiahne päť rokov veku do 31. augusta 2024**. Predprimárne vzdelávanie je povinné podľa §28a ods.1 školského zákona. Rodič je povinný takéto dieťa zapísať do MŠ. Podľa §59 a ods. 2 - riaditeľka spádovej materskej školy je povinná prednostne prijať deti s trvalým pobytom v obci a deti umiestnené v zariadení na základe rozhodnutia súdu.
* **Dieťa s pokračovaním plnenia povinného predprimárneho vzdelávania.**
* **A následne dieťa, ktoré má právo na prijatie na predprimárne vzdelávanie, t.j. dieťa, ktoré dovŕši 4 roky do 31. augusta 2024** a zákonný zástupca podá žiadosť o prijatie dieťaťa do spádovej materskej školy podľa miesta trvalého pobytu dieťaťa

**Kritéria prijatia dieťaťa do MŠ:**

V súlade s §59 a §59a ods.1 zákona č.245/2008 Z. z. o výchove a vzdelávaní (školský zákon)

* spravidla dieťa od troch do šiestich rokov, výnimočne možno prijať dieťa od dovŕšenia dvoch rokov veku, ak sú vytvorené vhodné materiálne, personálne a iné potrebné podmienky
* do MŠ sa prijímajú deti na základe písomnej žiadosti zákonného zástupcu spolu s **potvrdením o zdravotnej spôsobilosti dieťaťa od všeobecného lekára pre deti a dorast, ktoré obsahuje aj údaj o povinnom očkovaní.**
* Ak ide o dieťa so zdravotným znevýhodnením, zákonný zástupca predloží aj vyjadrenie príslušného zariadenia poradenstva a prevencie spolu s odporučením všeobecného lekára pre deti a dorast.

**Ostaté podmienky prijatia do MŠ:**

* Dieťa má osvojené základné hygienické návyky a zručnosti ( t.j. bez plienok, dokáže samostatne jesť s lyžicou a piť z pohára)
* Podľa kapacitných podmienok materskej školy
* Deti sa do MŠ prijímajú spravidla k začiatku školského roka, v priebehu len pokiaľ je voľná kapacita

**Rozhodnutie o prijatí, resp. o neprijatí** dieťaťa do MŠ si obaja zákonní zástupcovia prevezmú najneskôr do 30. júna 2024 (presný termín vydávania rozhodnutí zverejníme na webovom sídle materskej školy [www.msdhricov.edupage.org](http://www.msdhricov.edupage.org) ,alebo im budú doručené.

Tlačivá si môžete:

* stiahnuť na webovom sídle materskej školy: [www.msdhricov.edupage.org](http://www.msdhricov.edupage.org)
* prevziať osobne v budove materskej školy
* ***Žiadosti o prijatie dieťaťa na predprimárne vzdelávanie***
* ***Potvrdenie od lekára***
* ***Čestné vyhlásenie /príloha č. 1/***
* ***Písomné vyhlásenie/ príloha č2./***

Mgr. Martina Regiecová

Zástupkyňa riaditeľa pre MŠ